|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | **ΕΡΓΑΣΙΑ: «ΚΑΤΑΠΟΛΕΜΗΣΗ ΑΣΘΕΝΕΙΑΣ ΦΟΙΝΙΚΩΝ»**  **ΑΡ. ΜΕΛΕΤΗΣ: /2018** |

**ΤΕΧΝΙΚΗ ΠΕΡΙΓΡΑΦΗ**

Η παρούσα μελέτη αφορά τις εργασίες καταπολέμησης των εντόμων του κόκκινου σκαθαριού (Rhyncophorus ferrugineus) και της Paysandisia archon, σε **288 φοινικοειδή** που βρίσκονται σε δενδροστοιχίες , άλση, πλατείες, πάρκα κ.λπ. εντός των ορίων του Δήμου Νέας Σμύρνης και επιτυγχάνεται με την εφαρμογή κατάλληλων και εγκεκριμένων σκευασμάτων που θα ενισχύσουν την καταπολέμηση των συγκεκριμένων εντόμων.

Παράλληλα με τη εφαρμογή των ειδικών διαλυμάτων θα απαιτηθούν οι ακόλουθες υπηρεσίες που αφορούν στην σήμανση με ατομική πινακίδα για κάθε μεγάλο φοίνικα (με τις κατάλληλες πληροφορίες), την αυτοψία, επίβλεψη και εκτίμηση για την ύπαρξη, το στάδιο και την καταρχήν προοπτική της προσβολής, την εκτίμηση για την κοπή και αποκομιδή ή την μικροχειρουργική επέμβαση των προσβεβλημένων φοινικοειδών, την ανάπτυξη ικανού δικτύου παγίδων συμπληρωματικά με τις παραπάνω επεμβάσεις.

Το επιβλαβές έντομο *Rhynchophorus ferrugineus* (ρυγχοφόρος ή κόκκινο σκαθάρι) θεωρείται σήμερα ως ο σημαντικότερος εχθρός των φοινικοειδών. Στον ίδιο τον φοίνικα μπορεί να απαντώνται επικαλυπτόμενες γενιές και να συνυπάρχουν όλα τα βιολογικά στάδια του εντόμου μέχρι την πλήρη καταστροφή του φυτού οπότε τα ακμαία μεταναστεύουν σε νέα φοινικόδεντρα. Η πρόοδος της προσβολής δεν είναι πάντα ορατή, ειδικά από μη εξειδικευμένους τεχνικούς. Παράλληλα τα υγιή αλλά μη προστατευμένα φοινικοειδή αποτελούν «σκαλοπάτι» για την περαιτέρω εξάπλωση του εντόμου σε διπλανές περιοχές.

Σύμφωνα με την Απόφαση 2007/365/ΕΚ της Επιτροπής όπως ισχύει (τροποποιήσεις: Αποφάσεις 2008/776/ΕΚ και 2010/467/ΕΕ της Επιτροπής, των Ευρωπαϊκών κοινοτήτων) επιβάλλεται άμεση εφαρμογή σχεδίου δράσης και λήψη μέτρων για την πρόληψη και περιορισμό της εξάπλωσης του κόκκινου ρυγχωτού κανθάρου των φοινίκων Rhynchophorus ferrugineus, που είναι χαρακτηρισμένο σαν έντομο καραντίνας από την Ευρωπαϊκή Ένωση και υπάρχει ειδική Ευρωπαϊκή και αντίστοιχη Ελληνική φυτοϋγειονομική νομοθεσία.

Για την πιστή εφαρμογή αυτής της νομοθεσίας, το ελληνικό κράτος λογοδοτεί απέναντι στην Ευρωπαϊκή Ένωση και η μη τήρηση της νομοθεσίας επισύρει κινδύνους κυρώσεων για τη χώρα μας.

Σκοπός των πιο πάνω εργασιών είναι τόσο η πρόληψη όσο και η θεραπεία των φοινικοειδών από τις προσβολές των εντόμων, ώστε να αποφευχθεί η ξήρανση τους και οι επιπτώσεις που θα είχε αυτή στο αστικό περιβάλλον του Δήμου.

θα γίνει με εφαρμογή από τα εγκεκριμένα, με Υπουργικές Αποφάσεις από το Υπουργείο Αγροτικής Ανάπτυξης και Τροφίμων, φυτοπροστατευτικά προϊόντα, με τρόπο εφαρμογής τη μέθοδο εντοπισμένης διαβροχής (λούσιμο) της στεφάνης μέχρι πλήρους απορροής. Η εφαρμογή των εντομοκτόνων γίνεται κυρίως στην κορυφή του φοίνικα, αφού έχει παρασκευαστεί στο βυτίο το μείγμα εντομοκτόνου και έχει ομογενοποιηθεί. Ανοίγεται η βάνα τόσο ώστε η πίεση να μην είναι και πολύ μεγάλη αρχικά και δημιουργείται υπερχείλιση έξω απ’ το φοίνικα και αφήνεται το διάλυμα να λούσει τον φοίνικα έως ότου επιτευχθεί απορροή του διαλύματος τουλάχιστον στα 2/3 του κορμού. Αυτό σημαίνει ότι για μεγάλης διαμέτρου ή μεγάλου ύψους φοίνικες μπορεί να απαιτηθεί έως και 30 λίτρα διαλύματος.

Θα γίνουν οκτώ (8) επαναλήψεις εφαρμογής φυτοπροστατευτικών σκευασμάτων.

Οι εργασίες καταπολέμησης των πιο πάνω εντόμων, επειδή θα εκτελεστούν σε κατοικημένες περιοχές θα πρέπει να γίνουν με μεθόδους τέτοιες που να προκαλούν τη μικρότερη δυνατή όχληση στους κατοίκους του Δήμου.

Οι εργασίες που απαιτούνται για την ολοκληρωμένη διαχείριση του προβλήματος είναι πολύ εξειδικευμένες και ως προς την εκτίμηση του βαθμού προσβολής των φυτών και ως προς την γνώση και το χειρισμό των εντόμων (ειδικές γνώσεις εντομολογίας και φυτοπροστασίας) και ως προς την διαθεσιμότητα του κατάλληλου εξοπλισμού. Επομένως δεν μπορούν να εκτελεσθούν από τα συνεργεία των κηπουρών του Δήμου, που δεν διαθέτουν την απαραίτητη τεχνογνωσία και εξοπλισμό, αλλά μόνο από εξειδικευμένο προσωπικό.

Η δαπάνη ανέρχεται στο ποσό των **15.000,00** ευρώ μαζί με Φ.Π.Α και θα βαρύνει τον **Κ.Α 35.6262.0012** προϋπολογισμού οικονομικού έτους 2018 .

Η εκτέλεση της εργασίας θα γίνει σύμφωνα με τις διατάξεις της κείμενης νομοθεσίας, όπως αυτές έχουν διαμορφωθεί και ισχύουν σήμερα:

Α) Το Ν.4412/2016 (άρθρα 116,118,120)

Β) Τον Κώδικα Δήμων και Κοινοτήτων (Ν. 3463/2006)

Γ) Το ν. 3731/2008 9(άρθρο 20 παρ.13)

**Ο ΣΥΝΤΑΞΑΣ**

|  |  |  |
| --- | --- | --- |
|  | **Ο ΠΡΟΙΣΤΑΜΕΝΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ**  **ΜΙΧΑΛΑΚΟΣ ΘΕΜΙΣΤΟΚΛΗΣ**  **ΤΕ ΓΕΩΠΟΝΩΝ** | |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | | **ΕΡΓΑΣΙΑ: «ΚΑΤΑΠΟΛΕΜΗΣΗ ΑΣΘΕΝΕΙΑΣ ΦΟΙΝΙΚΩΝ»**  **ΑΡ. ΜΕΛΕΤΗΣ: /2018** |

**ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ ΜΕΛΕΤΗΣ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Α/Α** | **Περιγραφή εργασίας** | | **CPV** | **Μονάδα μέτρησης** | **Ποσότητα** | | **Τιμή μονάδας (ευρώ)** | **Μερικό σύνολο** | |
| 1 | ΚΑΤΑΠΟΛΕΜΗΣΗ ΑΣΘΕΝΕΙΑΣ ΦΟΙΝΙΚΩΝ ΜΕ ΒΙΟΛΟΓΙΚΑ ΚΑΙ ΕΓΚΕΚΡΙΜΕΝΑ ΦΥΤΟΠΡΟΣΤΑΤΕΥΤΙΚΑ ΣΚΕΥΑΣΜΑΤΑ (8 ΕΠΑΝΑΛΗΨΕΙΣ) | | 44521100-9 | ΔΕΝΔΡΟ | 288 | | 42 | 12.096,00 | |
|  | |  | | | | ΔΑΠΑΝΗ ΕΡΓΑΣΙΩΝ | | | 12.096.00 |
|  | | ΦΠΑ 24% | | | 2.903,04 |
|  | | ΔΑΠΑΝΗ ΕΡΓΑΣΙΩΝ ΜΕ ΦΠΑ | | | 14.999,04 |

|  |  |  |
| --- | --- | --- |
| **ΘΕΩΡΗΘΗΚΕ**  **Ο ΠΡΟΙΣΤΑΜΕΝΟΣ ΔΙΕΥΘΥΝΣΗΣ**  **ΤΕΧΝΙΚΗΣ ΥΠΗΡΕΣΙΑΣ**  **ΑΛΕΞΑΝΔΡΟΣ ΚΩΣΤΟΎΡΟΣ**  **ΠΕ ΠΟΛΙΤΙΚΩΝ ΜΗΧΑΝΙΚΩΝ** |  | **ΣΥΝΤΑΧΘΗΚΕ**  **Ο ΠΡΟΙΣΤΑΜΕΝΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ**  **ΜΙΧΑΛΑΚΟΣ ΘΕΜΙΣΤΟΚΛΗΣ**  **ΤΕ ΓΕΩΠΟΝΩΝ** |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | **ΕΡΓΑΣΙΑ: «ΚΑΤΑΠΟΛΕΜΗΣΗ ΑΣΘΕΝΕΙΑΣ ΦΟΙΝΙΚΩΝ»**  **ΑΡ. ΜΕΛΕΤΗΣ: /2018** |

|  |  |
| --- | --- |
|  |  |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο**

**Αντικείμενο συγγραφής**

Η παρούσα συγγραφή αφοράστην υπηρεσία καταπολέμησης ασθένειας φοινίκων

**Άρθρο 2o**

**Ισχύουσες διατάξεις**

Η ανάθεση και η εκτέλεση της εργασίας θα γίνει σύμφωνα με τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 201/24/ΕΕ και 2014/25/ΕΕ) και τις διατάξεις της παραγράφου 9 του άρθρου 209 του Ν. 3463/2006.

**Άρθρο 3ο**

**Συμβατικά στοιχεία**

Συμβατικά στοιχεία είναι:

α) Μελέτη – Τεχνική Περιγραφή

β) Προϋπολογισμός της Υπηρεσίας

γ) Συγγραφή υποχρεώσεων

δ) Προσφορά Αναδόχου

**Άρθρο 4ο**

**Προϋπολογισμός και τρόπος εκτέλεσης της εργασίας**

Η προϋπολογισθείσα δαπάνη ανέρχεται σε 20.000,00 € συμπεριλαμβανομένου Φ.Π.Α. 24%, η δε πίστωση θα βαρύνει τον Κ.Α. 35.6262.0012 του προϋπολογισμού του οικονομικού έτους 2017. Η εκτέλεση της εργασίας θα γίνει με βάση τη μελέτη που έχει συνταχθεί από την αρμόδια υπηρεσία του Δήμου.

**Άρθρο 5ο**

**Σύμβαση**

Ο ανάδοχος μετά την απόφαση ανάθεσης της συγκεκριμένης υπηρεσίας, η οποία θα παρθεί από τον Δήμαρχο, είναι υποχρεωμένος να προσέλθει εντός δέκα (10) ημερών για υπογραφή της σύμβασης προσκομίζοντας τα κάτωθι:

* Πιστοποιητικό της αρμοδίας αρχής περί ενημέρωσης προς τις φορολογικές του υποχρεώσεις κατά την ημέρα ανάθεσης
* Πιστοποιητικό της αρμόδιας αρχής περί ενημέρωσης ως προς τις ασφαλιστικές του υποχρεώσεις κατά την ημέρα ανάθεσης
* Πιστοποιητικό του οικείου Επιμελητηρίου με το οποίο θα πιστοποιείται η εγγραφή του σ' αυτό και το ειδικό επάγγελμα του με ημερομηνία έκδοσης το πολύ έξι (6) μήνες πριν την ημερομηνία ανάθεσης, από το οποίο θα πρέπει να προκύπτει η συνάφεια του επαγγέλματός του με το αντικείμενο της εν λόγω εργασίας.

Για τα δικαιολογητικά που απαιτείται να προσκομιστούν κατά την υπογραφή της σύμβασης θα πρέπει ο υποψήφιος ανάδοχος να προσκομίσει μαζί με την κατάθεση της προσφοράς του υπεύθυνη δήλωση στην οποία θα δηλώνει ότι είναι ασφαλιστικά και φορολογικά ενήμερος, καθώς και ότι το επάγγελμά του είναι συναφές με το είδος της εργασίας που θα εκτελέσει.

**Άρθρο 6ο**

**Εγγύηση Καλής Εκτέλεσης**

Ο ανάδοχος πριν ή κατά την υπογραφή της σύμβασης θα καταθέσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης εκτός ΦΠΑ σύμφωνα με τα οριζόμενα στο άρθρο 72 του Ν.4412/2016

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου.

Η εγγύηση καλής εκτέλεσης επιστρέφεται στον ανάδοχο μετά την οριστική ποσοτική και ποιοτική παραλαβή του συνόλου του αντικειμένου της σύμβασης.

**Άρθρο 7ο**

**Παραλαβή**

Η παραλαβή θα γίνει μετά την έκδοση της σχετικής βεβαίωσης από την Υπηρεσία περί συμμόρφωσης του αναδόχου προς τις συμβατικές υποχρεώσεις και την υπογραφή της Βεβαίωσης Καλής Εκτέλεσης από την επιτροπή παραλαβής που συγκροτείται, σύμφωνα με την παράγραφο 5 του άρθρου 221 του Ν.4412/2016.

**Άρθρο 8ο**

**Προθεσμία αποπεράτωσης παράδοσης**

Η σύμβαση θα έχει διάρκεια ως τις 31/12/2018. Παράταση της προθεσμίας εκτέλεσης μπορεί να γίνει, σύμφωνα με τα οριζόμενα στη παρ. 2 του άρθρου 217 του Ν. 4412/2016, με αιτιολογημένη απόφαση της αναθέτουσας αρχής, ύστερα από εισήγηση της υπηρεσίας που διοικεί τη σύμβαση, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του αναδόχου που υποβάλλεται πριν από τη λήξη της διάρκειας της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος.

**Άρθρο 9ο**

**Τρόπος πληρωμής**

Η πληρωμή δύναται να γίνεται τμηματικά ή συνολικά με ένταλμα που θα εκδοθεί μετά την βεβαίωση καλής και εμπρόθεσμης εκτέλεσης της επιβλέπουσας Υπηρεσίας και τη Βεβαίωση Καλής Εκτέλεσης από την αρμόδια επιτροπή σύμφωνα με το άρθρο 6 της παρούσης.

**Άρθρο 10ο**

**Φόροι - τέλη - κρατήσεις**

Ο ανάδοχος πρέπει να έχει υπόψη του ότι τον βαρύνουν όλοι ανεξαιρέτως οι φόροι, τέλη και κρατήσεις που ισχύουν, βάσει των κειμένων διατάξεων κατά την ημέρα διενέργειας του διαγωνισμού. Ο ΦΠΑ θα βαρύνει το Δήμο.

|  |  |  |
| --- | --- | --- |
| **ΘΕΩΡΗΘΗΚΕ**  **Ο ΠΡΟΙΣΤΑΜΕΝΟΣ ΔΙΕΥΘΥΝΣΗΣ**  **ΤΕΧΝΙΚΗΣ ΥΠΗΡΕΣΙΑΣ**  **ΑΛΕΞΑΝΔΡΟΣ ΚΩΣΤΟΎΡΟΣ**  **ΠΕ ΠΟΛΙΤΙΚΩΝ ΜΗΧΑΝΙΚΩΝ** |  | **ΣΥΝΤΑΧΘΗΚΕ**  **Ο ΠΡΟΙΣΤΑΜΕΝΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ**  **ΜΙΧΑΛΑΚΟΣ ΘΕΜΙΣΤΟΚΛΗΣ**  **ΤΕ ΓΕΩΠΟΝΩΝ** |